باسم كه‌مال ئه‌لحه‌سه‌نى وه‌ڕيه‌وبه‌ر گشتى بانك رافده‌ين له‌ لێدوانيگ ئه‌را(شه‌فه‌ق نيوز)وت: وازيكردن فريه‌يگ وه‌ دارايى كرياگه‌ و ئاشكرا بويه‌ وه‌رجه‌ ئه‌وه‌گ ئيمه‌ ئى پۆسته‌ وه‌ربگريم و هه‌ر وه‌و خاتريشه‌ بڕيگ له‌و داراييه‌ هاورياسه‌و.
جى باسه‌، ئه‌لحه‌سه‌نى هه‌ميش وت: لايه‌نه‌يليگ هه‌ن له‌ڕى فشارخستن هه‌وڵ وه‌ده‌سهاوردن ده‌سكه‌فت ئه‌يه‌ن له‌ده‌يشت چوارچيوه‌ى ڕى وشوون ياسايى و جارجاريگيش هه‌ركام له‌و لايه‌نه‌يله‌ چشتيگ ده‌سيان نه‌كه‌فێد سووكايه‌تى وه‌ كار بانكه‌يل ئه‌كه‌ن.
